Chris Ofili

Christopher Ofili (A bí i ní  ọjọ́ kẹwàá, oṣù ọ̀wàwà ọdún 1968 ó jẹ́ ayàwòrán ilẹ̀ Britain, tí ó gbajúmọ̀ fún àwọn iṣẹ́ ẹ rẹ̀ tó máa ń ní ìgbẹ́ erin nínú. Ó gba àmì-ẹ̀yẹ Turner Prize, ó sì jẹ́ ọ̀kan lára àwon ọ̀dọ́ tó jẹ́ ayàwòrán ní ilẹ̀ Britain. Láti ọdún 2005, ni Ofili ti ńṣiṣẹ́ ní Trinidad and Tobago, níbi tí ó ń gbé lọ́wọ́lọ́wọ́ báyìí, ní ìlú Port of Spain. Bákan náà ni ó sì ti gbé ní London àti Brooklyn, tí ó sì ti ṣiṣẹ́ níbẹ̀.Calvin Tomkins (6 October 2014), "Into the Unknown: Chris Ofili returns to New York with a major retrospective", The New Yorker.

Ofili ti lo rẹ́síìnì, ilẹ̀kẹ̀, òróró tí wọ́n lò fún ìyàwòrán, ìgbẹ́ erin àti àwọn àwòrán oníhòhò tí ó rí ní ìwé-ìròyìn.

 Ìbẹ̀rẹ̀pẹ̀pẹ̀ àti ètò-ẹ̀kọ́ rẹ̀ 
Ìlú Manchester, ní England ni wọ́n bí Ofili sí, sínú ìdílé May àti Michael Ofili tí wọ́n jẹ́ ọmọ orílẹ̀-èdè Nàìjíríà. Nígbà tí ó wà ní ọmọdún mọ́kànlá, bàbá rẹ̀ fí ẹbí rẹ̀ sílẹ̀ ó si padà sí ilẹ̀ Nàìjíríà.Calvin Tomkins (6 October 2014), "Into the Unknown: Chris Ofili returns to New York with a major retrospective", The New Yorker. Ofili kàwé fúngbà díẹ̀ ní St. Pius X High School tó wà fún àwọn ọkùnrin nìkan, ó sì tún lọ sí Xaverian College ní Victoria Park, Manchester.Chris Ofili Brief biography on ham. Retrieval Date: 26 July 2007. Ofili parí ẹ̀kọ́ rẹ̀ ní Tameside College ní Ashton-under-Lyne lágbègbè Greater Manchester ó sì tún kàwe ní London, ní Chelsea School of Art láti ọdún 1988 wọ 1991. Bákan náà ni ó lọ Royal College of Art láti ọdún 1991 wọ 1993. Ní ọdún 1992, ó gba ètò ẹ̀kọ́ ọ̀fẹ́ láti kàwé ní Universität der Künste Berlin.

 Àwọn ìtọ́kasí